காதல்

காதல் தேவஅபிரா கடலோங்கிக் கரைதழுவப் பார்த்து ! உடலுள்ளிருந்து தவித்தெழுந்தாத்மா ! மெய்யிறங்கியுன் விழி தேடி வருகிறது. ! பொய்யெது மெய்யெது ! போதிமாதவச் சிரிப்பெதுவென்றறியா ! மென்மயிர்ப் பூனைபோலேங்கி நடந்தவென்னிதயம் ! உன்மார்பிலணைகிறது. ! முலைதழுவி முன்னெற்றி மயிரொதுக்கி ! முத்தமிட்டுன் சிறுவுதட்டுச் சாரலையும் தாவென்று தவித்து ! ஆண்மையும் பெண்மையும் பெயரழியும் ! காலத்துள் போய்வரவாவென்று கேட்பேன். ! கேசம் கலைந்து கிடந்தவுன் கழுத்தில் புதைந்து புதைந்து ! நீலம் படர்ந்த நெடுவான முடிவுக்கும் போவேன். ! மெய்யும் காதலும் ஒன்றென்றுயிர் சுடர்கிறது. ! ஆடி - 1997 ! தேவஅபிரா puvanendran@home.nl !  வெளிவர இருக்கும் ! இருண்ட காலத்தில் தொடங்கிய என் ! கனவுகளும் எஞ்சி இருப்பவைகளும் தொகுப்பிலிருந்து . ! இத் தொகுப்பை இலங்கையில் இருக்கும் நிகரி வெளியீட்டகம் வெளியிடவுள்ளது. எனது கவிதைகள் ஏற்கனவே சரிநிகர், மூன்றாவது மனிதன், திண்ணை, விளக்கு, ழகரம், ஒளி, திசை போன்ற இதழ்களில் வெளிவந்துள்ளன